b'\n_START_ARTICLE_\nVytautas \xc4\x8cesonis\n_START_PARAGRAPH_\nVytautas \xc4\x8cesonis (g. 1929 m. kovo 29 d. \xc5\xbdikaronyse, Kietavi\xc5\xa1ki\xc5\xb3 vals\xc4\x8dius) \xe2\x80\x93 Lietuvos in\xc5\xbeinierius elektrotechnikas, habilituotas technologijos moksl\xc5\xb3 daktaras.\n_START_SECTION_\nBiogragija\n_START_PARAGRAPH_\n1936\xe2\x80\x931939 m. mok\xc4\x97si Kazoki\xc5\xa1ki\xc5\xb3 pradin\xc4\x97je mokykloje, 1939\xe2\x80\x931941 m. \xe2\x80\x93 Kai\xc5\xa1iadori\xc5\xb3 pradin\xc4\x97je mokykloje, 1947 m. baig\xc4\x97 Kauno 1-\xc4\x85j\xc4\x85 suaugusi\xc5\xb3j\xc5\xb3 gimnazij\xc4\x85. 1952 m. baig\xc4\x97 Kauno politechnikos institut\xc4\x85. 1963\xe2\x80\x931966 m. studijavo KPI elektros ma\xc5\xa1in\xc5\xb3 katedros aspirant\xc5\xabroje, technikos moksl\xc5\xb3 kandidatas. 1983 m. technikos moksl\xc5\xb3 daktaras._NEWLINE_1952\xe2\x80\x931957 m. Rygos \xe2\x80\x9eLatgiprogorstroj\xe2\x80\x9c in\xc5\xbeinierius, grup\xc4\x97s vadovas, 1957\xe2\x80\x931958 m. Vilniaus \xe2\x80\x9eLitgiprogorstroj\xe2\x80\x9c projektavimo instituto vyr. projekt\xc5\xb3 in\xc5\xbeinierius, 1958\xe2\x80\x931960 m. Vilniaus elektros skaitikli\xc5\xb3 gamyklos gamybos vir\xc5\xa1ininkas, vyr. in\xc5\xbeinieriaus pavaduotojas. 1960\xe2\x80\x931967 m. dirbo Specialiajame konstruktori\xc5\xb3 biure prie gamyklos \xe2\x80\x9eElfa\xe2\x80\x9c, biuro vir\xc5\xa1ininkas. 1967\xe2\x80\x931975 m. Kauno politechnikos instituto Vilniaus filialo (nuo 1969 m. Vilniaus in\xc5\xbeinerinis statybos institutas d\xc4\x97stytojas, Elektrotechnikos katedros ved\xc4\x97jas. 1975\xe2\x80\x931994 m. dirbo Elektros ma\xc5\xa1in\xc5\xb3 mokslo tyrim\xc5\xb3 institute. 1987\xe2\x80\x931990 m. Kauno politechnikos instituto d\xc4\x97stytojas, nuo 1989 m. profesorius. Nuo 1994 m. Vilniaus elektrotechnikos centro mokslinis redaktorius.\n_START_SECTION_\nMokslin\xc4\x97 veikla\n_START_PARAGRAPH_\nSvarbiausi darbai i\xc5\xa1 elektros ma\xc5\xa1in\xc5\xb3 teorijos ir skai\xc4\x8diavimo problem\xc5\xb3. Suk\xc5\xabr\xc4\x97 elektros varikli\xc5\xb3 buitiniams prietaisams. 64 i\xc5\xa1radim\xc5\xb3 autorius. 1976-1990 m. \xc5\xbeurnalo \xe2\x80\x9eElektrotechnika\xe2\x80\x9c (Maskva) redakcin\xc4\x97s kolegijos narys.'